text: [{"text_idx": "#000000", "text": "Vi\u00f0 einum megnar li\u00f0avriki\u00f0, skaka\u00f0u f\u00f8roysku U19-mennirnir hondbo\u0301ltsrisan Ty\u0301skland og vunnu 30-28, eftir ha\u0301lvleiksst\u00f8\u00f0una 12-10 til F\u00f8royar. F\u00f8royar eru sostatt enn vi\u00f0 i\u0301 dystinum um pla\u0301ssini i\u0301 fjo\u0301r\u00f0ingsfinalunum."}, {"text_idx": "#000001", "text": "Fa\u0301 ma\u0301l komu fyrstu l\u00f8tuna. B\u00e6\u00f0i li\u00f0ini vardu v\u00e6l, men h\u00f8vdu okkara verri vi\u00f0 at fa\u0301a gli\u00f0 a\u0301 a\u0301lopssp\u00e6li\u00f0.Ty\u0301ska verjan sto\u0301\u00f0 v\u00e6l og skutu okkara samstundis ty\u0301ska ma\u0301lverjan veruliga heitan. F\u00f8royar to\u0301ku time-out eftir 12 minuttir og fo\u0301ru yvir til at sp\u00e6la 7 mo\u0301ti 6. Hetta try\u0301sti ty\u0301sku verjuna longu aftur og gav meira ro\u0301 yvir f\u00f8royska sp\u00e6li\u00f0. Ta\u00f0 kom betur gli\u00f0 a\u0301 f\u00f8royska a\u0301lopi\u00f0 og komu okkara til betri kjansir. Samstundis fo\u0301r f\u00f8royska verjan veruliga at standa v\u00e6l saman vi\u00f0 einum sto\u0301rsp\u00e6landi Sasha Lacok i\u0301 ma\u0301linum, sum sto\u0301\u00f0 vi\u00f0 47% i\u0301 fyrra ha\u0301lvleiki. O\u0301li, I\u0301sak og Ja\u0301kup Egholm a\u0301 vinstra vongi gj\u00f8rdu um seg i\u0301 a\u0301lopinum og vunnu F\u00f8royar seg nu\u0301 fram um og fo\u0301ru til ha\u0301lvleiks frammanfyri 12-10.Li\u00f0ini fylgdist fyrru helvt av seinna ha\u0301lvleiki. Ty\u0301skararnir to\u0301ktust to\u0301 at troyttast um mi\u00f0jan ha\u0301lvleiki i\u0301mo\u0301ti seru stinnu f\u00f8roysku mi\u00f0verjuni, har I\u0301sak Vedelsb\u00f8l og Ro\u0301kur Ziskason sto\u0301\u00f0u sum klettar. Ta\u0301 so Sasha Lacok aftur fo\u0301r at taka fra\u0301 s\u00e6r i\u0301 f\u00f8royska ma\u0301linum, var m\u00f8guleikin har. No\u0301gv la\u0301 a\u0301 her\u00f0unum hja\u0301 O\u0301la Mittu\u0301n i\u0301 f\u00f8royska a\u0301lopssp\u00e6linum, men hann to\u0301ktisk ikki at nervast og koyrdi o\u0301troyttiligur a\u0301 ty\u0301sku verjuna. Ta\u00f0 var hesa l\u00f8tuna at dysturin koppa\u00f0i til okkara og vunnu F\u00f8royar seg fram um 26-20, ta\u0301 10 minuttir resta\u00f0u. Seinastu minuttirnir av dystinum vo\u0301ru rokaligir. Ty\u0301skarar to\u0301ku fyrst O\u0301la Mittu\u0301n u\u0301r sp\u00e6linum og komu si\u0301\u00f0ani heilt fram at verja. Dysturin gekk nu\u0301 skjo\u0301tt nu\u0301 aftur og fram og vo\u0301ru no\u0301gvar villur og u\u0301tvi\u0301singar. Ty\u0301skararnir minka\u00f0u um munin, men megna\u00f0u okkara at standa i\u0301mo\u0301ti og vinna vi\u00f0 tveimum, 30-28.Eftir dystin var I\u0301sak Vedelsb\u00f8l kosin til best leikara i\u0301 dystinum. I\u0301sak sto\u0301\u00f0 sum ein klettur i\u0301 mi\u00f0verjuni i\u0301 dag og skeyt eisini 6 ma\u0301l. Talan var um eitt flott f\u00f8roysk li\u00f0avrik, har fleiri kunnu dragast fram. O\u0301li Mittu\u0301n vi\u0301sti sto\u0301rsp\u00e6l sto\u0301rar partar av dystinum og fingu ty\u0301skarar onganti\u0301\u00f0 fatur a\u0301 f\u00f8royska hvirluvindinum, sum skeyt heili 13 ma\u0301l og var tryggur i\u0301 brotsk\u00f8stunum. F\u00f8roysku vengurnir vo\u0301ru kaldir, ta\u0301 har\u00f0ast sto\u0301\u00f0 a\u0301. Ja\u0301kup Egholm skora\u00f0i v\u00e6l a\u0301 vinstra vongi vi\u00f0 6 ma\u0301lum og sp\u00e6ldi Niklas Gaard seg eisini veruliga upp a\u0301 h\u00f8gra vongi i\u0301 leypi av dystinum. Ho\u0301ast einki ma\u0301l, so sp\u00e6ldi Ro\u0301kur Ziskason eisini ein ty\u0301\u00f0andi leiklut i\u0301 mi\u00f0verjuni og f\u00f8roysku bakketuni.Meginumfari\u00f0 er nu\u0301 vi\u0301\u00f0opi\u00f0 og skulu F\u00f8royar m\u00f8ta Saudi Arabia i\u0301 morgin kl. 16.00. F\u00f8royar skulu vinna dystin fyri at hava m\u00f8guleikan at koma i\u0301 fjo\u0301r\u00f0ingsfinalurnar. Ta\u00f0 er ikki vist, at ein sigur er nokk, men kemur hetta ann uppa\u0301 u\u0301rsliti\u00f0 millum Iran og Saudi Arabia i\u0301 dag og dystin millum Ty\u0301skland og Iran i\u0301 morgin. Dystirnir kunnu stroymast a\u0301 youtube hja\u0301 IHF, sum eitur IHF Competitions.Dystargongdin Ty\u0301skland \u2013 F\u00f8royar:5 min. 2-110 min. 4-215 min. 6-320 min. 6-525 min. 8-930 min. 10-1235 min. 14-1640 min. 18-1945 min. 20-2350 min. 20-2655 min. 23-2860. min. 28-30Ma\u0301lskju\u0301ttar hja\u0301 F\u00f8royum:O\u0301li Mittu\u0301n 13 (4)I\u0301sak Vedelsb\u00f8l 6Ja\u0301kup Egholm 6Niklas Gaard 4Bu\u0301i Poulsen 1Ma\u0301lverjar:Aleksandar Lacok 36%"}, {"text_idx": "#000003", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000006", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]